అంతర్జాతీయ పురుషుల దినోత్సవం
అంతర్జాతీయ పురుషుల దినోత్సవానికి
ల నుండి పలు వ్యక్తులు, సంస్థలు మద్దతు తెలుపుతున్నాయి. యునెస్కో యొక్క స్త్రీ మరియు శాంతికాముక సంస్కృతి విభాగ నిర్దేశకురాలు ఇంగెబోర్గ్ బ్రెయ్నెస్ ఈ దినోత్సవం గురించి ప్రస్తావిస్తూ
అని వ్యాఖ్యానించినది. దీని నిర్వాహకులకు సహాయ సహకారాలను అందించటానికై యునెస్కో ఎదురు చూస్తూ ఉంటుందని తెలిపినది.
అప్పటికే అంతర్జాతీయ మహిళా దినోత్సవం జరుపబడుతుండటం పితృ దినోత్సవం జరుపుబడుతున్ననూ, తండ్రికాని పురుషులకంటూ ఒక దినోత్సవం లేకపోవటం, ఈ దినోత్సవ ఆలోచనకు దారి తీశాయి.
అంతర్జాతీయ పురుషుల దినోత్సవం జరుపటం నేపథ్యంలో గల ప్రాథమిక లక్ష్యాలు:ఇవే కాక -
- విశదీకరించే సందర్భమే అంతర్జాతీయ పురుషుల దినోత్సవము. స్థూలంగా ఈ దినోత్సవం యొక్క విశాల మరియు అంతిమ ధ్యేయం ప్రాథమిక మానవీయ విలువలను పెంపొందించటం.
19 నవంబరున ఈ ఉత్సవాన్ని 70కి పైగా దేశాలు ఈ దినోత్సవాన్ని జరుపుకొంటున్నాయి.
అంతర్జాతీయ పురుషుల దినోత్సవం యొక్క చరిత్ర, ప్రత్యేకించి బాలురు/పురుషులు ఎదుర్కొనే సమస్యలను అధిగమిస్తూ, వారి అనుభవాలను పంచుకొంటూ ఆదర్శ పురుషుల ప్రాముఖ్యతను వివరిస్తూ వస్తోన్నది.
1960 ల నుండే రష్యాలో పురుషుల దినోత్సవ ప్రతిపాదన ఉంది. 1968లో అమెరికన్ విలేకరి జాన్ పి హారిస్, పురుషులకంటూ ఏ దినోత్సవం లేకుండానే మహిళా ఉద్యోగులు జరుపుకునే అంతర్జాతీయ మహిళా దినోత్సవం వలన సోవియట్ వ్యవస్థ లోని సమతూకం దెబ్బతిన్నదని వ్రాశాడు. తాను స్త్రీల దినోత్సవాన్ని వ్యతిరేకించటం లేదని, కానీ స్వామ్యవాద వ్యవస్థలో లింగ అసమానత ఒక తీరని లోటుగా నెలకొని ఉన్నదని ప్రస్తావించాడు. అతని మాటలలో -
ప్రభుత్వాదేశాల అనుసారం, స్త్రీ ఆకాంక్షల ప్రకారం పురుషులు రెక్కలు ముక్కలు చేసుకొంటున్ననూ వారి కృషిని గుర్తించటానికి ఒక్క రోజు కూడా లేదు అని హారిస్ అభిప్రాయపడ్డాడు.
60వ దశకం నుండి 90వ దశకం వరకూ ముద్రణా మాధ్యమాలలో ఈ అసమానత పై అనేక ప్రశ్నలు వెలువడ్డాయి.
కన్సాస్ లోని మిస్సోరీ విశ్వవిద్యాలయానికి చెందిన, పురుష అధ్యయనాల ప్రొఫెసర్ అయిన థామస్ ఓస్టర్ 7 ఫిబ్రవరి 1991న తన సహచరులతో కలిసి సంఘానికి పురుషులు చేసే సేవలని గుర్తిస్తూ వారికి ధన్యవాదాలు తెలపాలనే ఆలోచన చేశారు.
7 ఫిబ్రవరి 1992న ఇదే ఆలోచనను అమలులోకి తెచ్చారు. పురుషులే కాక స్త్రీలు సైతం ఒక చిన్న సమూహంగా ఏర్పడి మొట్టమొదటి అంతర్జాతీయ పురుషుల దినోత్సవాన్ని జరిపారు. 1991-92 సమయంలో థామస్ అంతర్జాతీయ పురుషుల దినోత్సవం పై ఒక పుస్తకాన్ని కూడా రచించారు.
మాల్టాలో 7 ఫిబ్రవరిన అంతర్జాతీయ పురుషుల దినోత్సవం తొలిసారిగా నిర్వహించబడింది. వైవాహిక జీవితంలో ఒడిదుడుకులెదుర్కొంటూన్న పురుషులెవరూ విదేశాలకు వెళ్ళకుండా అక్కడి చట్టాలుండేవి. కోర్టులో కేసులు విచారణ దశలో ఉన్ననూ, భర్తను కారాగారంలోనే ఉంచేవారు. అతి సుదీర్ఘంగా ఈ దినోత్సవాన్ని జరుపుతూ వస్తోన్న దేశాలలో మాల్టానే మొదట నిలచినది. 2009 లో అక్కడి పురుషుల హక్కుల సంఘాలు మిగతా దేశాలోలాగానే 19 నవంబరుకు ఈ దినోత్సవాన్ని మార్చటానికి ఏకగ్రీవంగా అంగీకరించాయి.
ట్రినిడాడ్ మరియు టొబాగో 19 నవంబరు న మొట్టమొదటి అంతర్జాతీయ పురుషుల దినోత్సవాన్ని జరుపుకొన్నది.
జమైకా 19 నవంబరు న మొట్టమొదటి అంతర్జాతీయ పురుషుల దినోత్సవాన్ని జరుపుకొన్నది. అక్కడి గాయకుడు లూసియానో ఈ వేడుకకు ప్రధాన వ్యాఖ్యాతగా వ్యవహరించారు.
ఆస్ట్రేలియా అంతర్జాతీయ పురుషుల దినోత్సవానికి శ్రీకారం చుట్టినది. చైనా ఈ దినోత్సవాన్ని 2003 డిసెంబరులో జరిపినది.
ప్రముఖ పురుష హక్కుల సంస్థ సేవ్ ఇండియని ఫ్యామిలీ అంతర్జాతీయ పురుషుల దినోత్సవాన్ని జరపటానికి పిలుపునిచ్చినది.. పురుషులకు కూడా సంక్షేమ శాఖ నెలకొల్పాలన్నది వీరి ప్రధాన డిమాండు. భారతదేశంలో పన్ను కట్టేవారిలో 82% శాతం పురుషులేనని, కానీ గడచిన 60 సంవత్సరాలలో పురుషుల సంక్షేమానికి ఒక్క రూపాయి కూడా వెచ్చించబడలేదని, తెలిపారు. అంతర్జాతీయ పురుషుల దినోత్సవం కేవలం పురుషుల కోసమే ఉద్దేశించబడినది కాదని, తెలిపారు. వివక్ష లేని గృహహింస చట్టాలు కావాలని, పురుషుల సమస్యలు పరిగణలోకి తీసుకోవాలని ఈ దినోత్సవాన్ని ఇతర పురుషుల హక్కుల సంస్థలు సమర్థించాయి.
ఇంగ్లాండు ఒక విశ్వవిద్యాలయంలో మొట్టమొదటి సారిగా అంతర్జాతీయ పురుషుల దినోత్సవం జరుపబడింది. ఐర్లాండ్, స్కాట్లాండ్ దేశాలు కూడా ఇదే సంవత్సరం మొదటి అంతర్జాతీయ పురుషుల దినోత్సవంగా జరుపబడింది. దక్షిణ ఆఫ్రికా కూడా ఈ దినోత్సవాన్ని జరుపుకొనే జాబితాలో చేరినది.
హంగేరిలో మేరీ క్లారెన్స్ అనే ఒక మహిళా రచయిత లింగ సమతూకం, మరియు లింగ సమానత్వం కోసం ఆ దేశానికి ఈ దినోత్సవాన్ని పరిచయం చేసినది. ఘనా కూడా ఈ దినోత్సవాన్ని జరుపటం ఈ సంవత్సరమే ప్రారంభించినది. ఇదే సంవత్సరం కెనడా, ఇటలీలు కూడా ఈ దినోత్సవాన్ని ఆచరించటం ప్రారంభించినవి.
హాంగ్‌కాంగ్, డెన్మార్క్, అమెరికా సంయుక్త రాష్ట్రాలు, ఫ్రాన్స్, పాకిస్తాన్, గ్రెనడా ఆంటిగ్వా మరియు బార్బుడా, సెయింటి కిట్స్ మరియు కివిస్ లలో మొదటి అంతర్జాతీయ పురుషుల దినోత్సవం జరుపబడింది. 2000 - 2004 సంవత్సరాల వరకు మెన్స్ వరల్డ్ డేను జరిపిననూ దాని తర్వాత ఆ దేశంలో అక్కడ ఆ ఉత్సవాన్ని జరుపటం మానివేశారు. అయితే 2010లో మరల ఈ ఉత్సవాలను పునరుత్తేజితం చేశారు.
టాంజానియా, జింబాబ్వే, బోత్సువానా, నార్వే, బోస్నియా మరియు హెర్జెగొవీనా, క్యూబా కేమ్యాన్ దీవులు, సెయింట్ లూషియా దేశాలు ఈ దినోత్సవానికి శ్రీకారం చుట్టినవి.
సెషలెస్, బురుండి, ఐజిల్ ఆఫ్ మ్యాన్, ఉక్రెయిన్లు అంతర్జాతీయ పురుషుల దినోత్సవం జరుపటం ప్రారంభించాయి.
ఇమామీ సంస్థకు చెందిన HE డియోడరెంట్ కుటుంబానికి, కార్యాలయానికి, సంఘానికి పురుషులు ఎంత చేసినా వారికి కావలసిన గుర్తింపు రావటం లేదనే సందేశాన్ని హాస్యాస్పదంగా చిత్రీకరిస్తూ ఒక గీతాన్ని రూపొందించినది.
పురుషుల హక్కుల కోసం పోరాడే దీపికా నారాయణ్ భరద్వాజ్ పురుషుల పై ఒక కవిత రాసి తన ట్విట్టర్ అకౌంటులో పోస్టు చేసినది. నిత్యజీవితంలో పురుషుడు ఎన్నో కష్టాలను పడుతుంటాడని అతని ఇది కేవలం ఒక చిన్ని కృతజ్ఞత అని తెలుపుతూ దీనిని పురుషులకు అంకితమిచ్చినది.
ప్రముఖ బాలీవుడ్ నటి సోనాలీ కులకర్ణి పురుషులందరికీ అంతర్జాతీయ పురుషుల దినోత్సవ శుభాకాంక్షలు తెలిపినది. ఓటు హక్కు వచ్చీ రాకనే పురుషుడు సంపాదించవలసి వస్తోందని, పురుషుడే ఆధారవనరు అయిన కుటుంబాలలో ఇది మరీ ఎక్కువగా ఉన్నదని విచారం వ్యక్తం చేసినది. తనకేం కావాలో, తనకు ఇష్టమైనదేదో, తన మనస్తత్వమేమిటో తెలుసుకొనే లోపే పురుషుడు యాంత్రిక జీవితాన్ని అందిపుచ్చుకొంటాడని, పురుషుని త్యాగం అక్కడే మొదలవుతుందని తెలిపినది. స్త్రీ విమోచనకు కృషి చేసిన పురుషులను గుర్తు చేసుకొంటూ, వారు లేనిదే స్త్రీ జాతి ఈ రోజున ఇంత ముందుకు పోలేకపోయేదంది.
పురుషుల విషయంలో తను మాత్రం 'కలవారి అమ్మాయినే' నని తెలిపినది. తాను ఈ స్థాయికి ఎదిగినదంటే తన తండ్రి, సోదరుల వలననే తెలిపినది. తన తండ్రి చాలా సహనశీలుడని, తనకు సంగీతం నేర్పాలనుకొన్నది తన తండ్రేనని తెలిపినది. తన సోదరులెప్పుడూ తనలోని సృజనకు సాన పడుతూనే ఉంటారని తెలిపినది. తన భర్తకు తానంటే చాల ప్రేమ అని, అతనిది అర్థం చేసుకొనే గుణమని, స్త్రీలందరికీ అటువంటి భర్తే రావాలని తాను కోరుకొంటున్నాన్నది.
పురుషులు కూడా మానవులేనని, ఒక స్త్రీకి ప్రేమాభిమానాలు ఎంత అవసరమో, పురుషుడికి కూడా అంతే అవసరం అని, సృష్టిలో స్త్రీ-పురుషులిరువురూ భాగస్థులేనని తెలిపినది. పురుషులు మార్స్ నుండి రాలేదని (Men are not from Mars) అని తెలిపినది.
అంతర్జాతీయ పురుషుల దినోత్సవం ఒక్కొక్క సంవత్సరం ఒక్కొక్క నేపథ్యాన్ని ముందుకు తీసుకువస్తుంది.అంతర్జాతీయ పురుషుల దినోత్సవం యొక్క చరిత్ర బాలుర/పురుషుల సమస్యలను ప్రత్యేకించి పరిగణించటమే కాక స్ఫూర్తినిచ్చే ఆదర్శ పురుషులపై దృష్టి కేంద్రీకరించినది. ప్రస్తుత సాంఘిక దృక్పథంలో పురుషుడిని దురుసుగా ప్రవర్తించే ప్రతిబింబాలుగానే చూపటం జరుగుతోందని దీనిని మార్చవలసిన అవసరం ఎంతైనా ఉన్నదని ఈ దినోత్సవాన్ని జరిపే వారి అభిప్రాయం. ఆదర్శ పురుషులను స్మరించటం వలన పురుషులపై ఉన్న దురభిప్రాయాలను తొలగించే ప్రయత్నం చేస్తోంది.